CELEX: 32010R0385
Language: bg
Date: 2010-05-05 00:00:00
Title: Регламент (ЕС) № 385/2010 на Комисията от 5 май 2010 година за поправка на Регламент (ЕО) № 1831/96 относно откриване и управление на тарифни квоти на Общността съгласно ГАТТ за някои плодове и зеленчуци и продукти от преработени плодове и зеленчуци, считано от 1996 година

6.5.2010   
            
            
               BG
            
            
               Официален вестник на Европейския съюз
            
            
               L 113/11
            
         РЕГЛАМЕНТ (ЕС) № 385/2010 НА КОМИСИЯТА
   от 5 май 2010 година
   за поправка на Регламент (ЕО) № 1831/96 относно откриване и управление на тарифни квоти на Общността съгласно ГАТТ за някои плодове и зеленчуци и продукти от преработени плодове и зеленчуци, считано от 1996 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 148 във връзка с член 4 от него,
   като има предвид, че:
   
               (1)
            
            
               С Регламент (ЕО) № 1831/96 на Комисията (2) бяха открити тарифни квоти за някои плодове и зеленчуци и продукти от преработени плодове и зеленчуци, посочени в приложенията към него, и беше определен начинът на управление на тези квоти.
            
         
               (2)
            
            
               От приемането на Регламент (ЕО) № 1831/96 бяха променени няколко кода по КН, изброени в първоначалните приложения I, II и III към посочения регламент. За тази цел посочените приложения бяха заменени с Регламент (ЕО) № 973/2006 на Комисията (3).
            
         
               (3)
            
            
               Оказа се, че в приложение I към Регламент (ЕО) № 1831/96, изменен с Регламент (ЕО) № 973/2006, липсва кодът по КН 2009 80 34, който е уместно да бъде въведен.
            
         
               (4)
            
            
               Приложение I към Регламент (ЕО) № 1831/96, изменен с Регламент (ЕО) № 973/2006, следва да бъде съответно поправено.
            
         
               (5)
            
            
               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложение I към Регламент (ЕО) № 1831/96, по отношение на пореден номер 09.0093, кодът по КН 2009 80 34 се вмъква в колоната „Код по КН подпозиция по TARIC“.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   Той се прилага от 3 юли 2006 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 май 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 243, 24.9.1996 г., стр. 5.
   
      (3)  ОВ L 176, 30.6.2006 г., стр. 63.